
	ประกาศ องค์การบริหารส่วนตำบลนาข้าวเสีย

	เรื่อง สอบราคาจ้างโครงการก่อสร้างลานกีฬาอเนกประสงค์ ตามแบบสมาคมสันติบาตเทศบาลแห่งประเทศไทย หมู่ที่ ๔ ตำบลนาข้าวเสีย อำเภอนาโยง จังหวัดตรัง

	 

	             องค์การบริหารส่วนตำบลนาข้าวเสียมีความประสงค์จะ สอบราคาจ้างโครงการก่อสร้างลานกีฬาอเนกประสงค์ ตามแบบสมาคมสันติบาตเทศบาลแห่งประเทศไทย หมู่ที่ ๔ ตำบลนาข้าวเสีย อำเภอนาโยง       จังหวัดตรัง  พร้อมป้ายประชาสัมพันธ์โครงการจำนวน ๑  ป้าย 

              - วงเงินงบประมาณในการสอบราคาครั้งนี้ เป็นเงิน ๑,๕๐๐,๐๐๐.๐๐ บาท (-หนึ่งล้านห้าแสนบาทถ้วน.-)
              -  ราคากลางของงานก่อสร้าง เป็นเงิน ๑,๕๑๔,๐๐๐.๐๐ บาท  (-หนึ่งล้านห้าแสนหนึ่งหมื่นสี่พันบาทถ้วน.-)



	          ผู้มีสิทธิเสนอราคาจะต้องมีคุณสมบัติ ดังต่อไปนี้


	                   ๑. เป็นนิติบุคคล ผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๗๕๐,๐๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลนาข้าวเสีย
                   ๕. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลนาข้าวเสีย ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้


	          กำหนดยื่นซองสอบราคา ในวันที่ ๗ ตุลาคม ๒๕๕๗ ถึงวันที่ ๒๐ ตุลาคม ๒๕๕๗ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ (๑)วันที่ ๗ ตุลาคม ๒๕๕๗ ถึงวันที่ ๑๙ ตุลาคม ๒๕๕๗ ณ ส่วนการคลังองค์การบริหารส่วนตำบลนาข้าวเสีย (๒) วันที่ ๒๐ ตุลาคม ๒๕๕๗ ณ.ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบล ระดับอำเภอ อำเภอนาโยง จังหวัดตรัง และกำหนดเปิดซองใบเสนอราคาในวันที่ ๒๑ ตุลาคม ๒๕๕๗ ตั้งแต่เวลา ๑๐.๐๐ น. เป็นต้นไป



	          ผู้สนใจติดต่อขอรับเอกสารสอบราคาจ้าง    ในราคาชุดละ ๓,๕๐๐.๐๐ บาท ณ.ส่วนการคลังองค์การบริหารส่วนตำบลนาข้าวเสีย ในวันที่ ๗ ตุลาคม ๒๕๕๗ ถึงวันที่ ๒๐ ตุลาคม ๒๕๕๗ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์   www.gprocurement.go.th   , www.nakhaosia.co.th , www.tranglocal.go.th หรือสอบถามทางโทรศัพท์หมายเลข ๐-๗๕๕๗-๓๑๕๘ ต่อ ๑๐๗ ในวันและเวลาราชการ

	 


 

	                                                                                                    ประกาศ ณ วันที่ ๗ ตุลาคม พ.ศ. ๒๕๕๗

	
	(นางอารี ขวัญศรีสุทธิ์) 

	นายกองค์การบริหารส่วนตำบลนาข้าวเสีย 

